Jensen ble først introdusert på seniornivå i Brann da han som sekstenåring spilte det siste kvarteret som innbytter i en treningskamp mot i april 1988, og scoret det siste av lagets fire mål. Hans far, Roald Jensen, er anerkjent som en av Norges beste fotballspillere noensinne. Som en teknisk begavet spiss i en sentral rolle på et fremgangsrikt juniorlag hos Brann, som vant både JET-turneringen og junior-NM i 1989, ble Sondre Jensen tidlig sammenlignet med sin velkjente far. Som guttespiller ble han av landslagsledelsen vurdert litt for veik og lett enda. I august 1989 hadde han imponert tilstrekkelig til å bli innkalt til juniorlandslaget. Med Sverige som motstander ble hans opptreden som innbytter 23. august 1989 hans eneste kamp ikledd landslagsdrakten.